**ais**

money,Government&Politics

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

mbështetur nga USAID/Shqipëri përmes assist impact

VIKTOR GUMI

EKSPERT LIGJOR

**tema**

FINANCIMI I PARTIVE POLITIKE DHE KANDIDATEVE NE SHQIPERI: VESHTRIM I PERGJITHSHEM

TRAJNIM

e drejta e Informimit mbi financimin e subjekteve zgjedhore

*dATË 9 maj*

*përfaqësues të medias*

# Funksionet e partive politike

*Funksionet e opinion-bërjes politike:* Ato artikulojnë interesat e përbashkëta sociale.Partitë shprehin pritjet e publikut dhe kërkesat e grupimeve sociale në sistemin politik.

*Funksioni i përzgjedhjes:*Ato rekrutojnë staf politik dhe ushqejnë gjeneratat e ardhshme të politikanëve. Partitë politike përzgjedhin personat dhe i prezantojnë ata si kandidat për zgjedhje.

*Funksioni i integrimit*: Ato hartojnë programet politike. Partitë integrojnë interesa të ndryshme brenda projektit të përgjithshme politik dhe i transformojnë në programe politike, për të cilat ato bëjnë fushata për të marrë pëlqimin dhe mbështetjen e shumicës.

*Funksioni i socializimit dhe pjesëmarrjes*: Ato promovojnësocializiminpolitikdhepjesëmarrjete qytetarëve.Partitë krijojnë një lidhje midis qytetarëve dhe sistemit politik, ato mundësojnë pjesëmarrjen politike të individëve dhe grupimeve me perspektivën e suksesit.

*Funksioni i ushtrimit të pushtetit politik*: Ato organizojnë qeverinë. Ato marrin pjesë në zgjedhje në mënyrë që të zënë poste politike dhe ku një pjesë e mirë e autoriteteve qeveritare dalin nga partitë politike.

*Funksioni i legjitimimit:* Ato kontribuojnë në legjitimitetin e sistemit politik, në themelimin e lidhjeve mes qytetarëve, grupimeve sociale dhe sistemit politik. Partitë kontribuojnë në ankorimin e rendit politik në vetëdijen e qytetarëve dhe në forcat sociale.

**Vendim i Gjykates Kushtetuese të Republikës së Shqipërisënr. 28/2012**

“*27. Gjykata vëren se, edhe pse në parim mbështetja financiare e shtetit ndaj partive politike ka rëndësi në një shtet të së drejtës, kjo megjithatë nuk nënkupton që ajo nuk ka kufij, ajo nuk mund të tejkalojë një masë që respekton parimin e ndarjes së partive politike nga shteti. Gjykata vlerëson se kjo mbështetje financiare e shtetit mund të kufizohet mbi bazën e kontributit të partive politike, duke e vlerësuar atë në termat e “seriozitetit të përpjekjeve të partive konkurruese” ose të “seriozitetit të qëllimeve elektorale të partive” që shpreh një shkallë të përfaqësimit të tyre. Qëllimi i financimit nuk mund të jetë kufizimi i konkurrimit të lirë por ai duhet të sigurojë seriozitetin e kësaj gare. Ai nuk është një instrument për integrimin e partive politike, por thjesht një përcaktues i faktit nëse programet zgjedhore kanë pasur qëllime serioze, nëse ato janë orientuar ekskluzivisht drejt suksesit të zgjedhjeve dhe jo ndaj qëllimeve të tjera (shih vendimet Pl. US 30/98, datë 13.10.1999; Pl. US 42/00, datë 24.01.2001; Pl. US 10/03, datë 19.01.2005 të Gjykatës Kushtetuese të Çekisë).*

*28. Siç u theksua edhe më sipër në këtë vendim, ligjvënësi ka hapësirë për të parashikuar në ligj kritere të tilla që i përgjigjen në realitet dhe objektivisht parimit të barazisë së votave dhe përfaqësimit të barabartë, por çfarëdolloj ndërhyrjeje nga ligjvënësi duhet të udhëhiqet nga interesi publik. Ligjvënësi, kur rregullon fushën e krijimit të vullnetit politik, duhet të mbajë parasysh faktin se në këtë fushë kufijtë e hapësirës së tij të veprimit janë më të ngushtë dhe se nuk pranohet një trajtim i diferencuar i partive që nuk mbështetet në baza veçanërisht serioze. Gjykata vlerëson se zgjedhjet kanë si objektiv të mundësojnë zgjedhësit të zgjedhin përfaqësuesit e tyre, por edhe të sjellin në Kuvend një shumicë të qëndrueshme, që në vijim të mund të prodhojë legjislacion dhe të mundësojë një qeverisje efektive. Një sistem proporcional, tërësisht i pakufizuar përballë partive të vogla, mund të ketë, potencialisht, pasoja destabilizuese. Trajtimi i pabarabartë i partive, duke dalluar ndërmjet tyre partitë brenda dhe jashtë Kuvendit, bëhet për mbrojtjen e votuesit nga shpërdorimi i votës. Gjykata vlerëson se është një vullnet i ligjshëm i ligjvënësit të kërkojë mbrojtjen e votuesit, në mënyrë që ai të mos ia japë votën një kandidati ose oferte të pashpresë. Një sistem zgjedhor që mundëson oferta zgjedhore mund të funksionojë vetëm nëse paraqitja e një oferte nuk është thjesht e drejta e gjithkujt, pa asnjë përgjegjësi të mëtejshme. Vetëm një ofertë që merret seriozisht është një ofertë me kuptim (shih vendimin nr.32, datë 21.06.2010 të Gjykatës Kushtetuese*).”

Motivet se pse kërkohet dhe është e domosdoshme rregullimi ligjor i financimit të partive politike janë të shumtë, ashtu sikundër janë edhe format e rregullimit ligjor. Deri më sot identifikohen qartë të paktën katër kategori arsyesh:

* Parandalimi i abuzivizmit,
* Fuqizimi i një konkurimi politik të drejtë,
* Fuqizimi i votuesve nëpërmjet rregullave ligjore të transparencës dhe ndërshikimit; *dhe*
* Fuqizimi i partive politike si aktorë efektivë të demokracisë nëpërmjet rritjes së integritetit dhe demokracisë së brendshme.

**Argumentet kundër financimit të partive politike dhe fushatave nga buxheti i shtetit:**

- Financimi publik rrit diferencën mes elitës politike (liderve, kandidateve) me qytetarët e thjeshtë (anëtarët, votuesit, mbështetësit).Për shkak se nuk kanë varësi financiare prej tyre të parët nuk e ndiejnë të nevojshme lidhjen me qytetarët dhe përfshirjen e tyre nëproces konsultimi dhe vendimmarjeje politike.

- Financimi publik ruan *statusquo* që mban të lidhur kandidatët dhe partitë politike në pushtet. Për shkak se financimi i partive behet për ata që janë në pushtet partitë e reja dhe aktorët e rinj kanë vështirësi të fuqizohen në një mjedis të tillë.

- Nëpërmjet financimit publik, taksapaguesit janë të detyruar të financojnë për ide dhe programe politike me të cilat nuk bien dakort dhe nuk e kanë mundësinë të zgjedhin nëse duhet të financohen apo jo.

- Financimi publiki partive politike dhe kandidatëve merr fondet që mund të shkojnë për shkollat dhe spitalet, ndërkohë që ju jepen partive politike.

- Financimi publiki partive poltike dhe kandidatëve vendoset po nga ata qëi përfitojnë këto fonde.

- Partitë politike nëpërmjet fianacimit publik po bëhën gjithnjë e mëshumë organe të shtetit sesa bashkime vullnetare individësh.

**Argumente pro financimit publik të partive politike dhe kandidatëve:**

- Financimi publiki partive politike është kosto natyrale dhe e nevojshme e demokracisë.

- Financimi publik ul influencën e parësë mbi politikën dhe për pasojë ndihmon në uljen e korrupsionit.

- Nëpërmjet financimit publik shteti ka njëmjet në dore të kërkojë prej partive politike ndryshime apo nxitje në jetën politike psh rritjen e përfaqësimit të gruas, minoriteteve, të rinisë, të ndërmarrin reformat e brendshme, etj.

**-** Financimi publik rrit transparencënsepse financimit duhet t’ia nënshtrojnë rregullave dhe parimeve të përgjithshme të shpenzimeve publike.

- Nëse mungon financimi publiki partive politike dhe partite financohen vetëm privatisht, pabarazia ekonomike në shoqëri përkthehet në pabarazi politike në qeverisje.

- Partitë politike dhe kandidatët për shkak të rritjes së kostove elektorale kanë nevojë për mbështetje.

- Në shoqëritë në zhvillim dhe me varfëri të lartë qytetarëve nuk mund t’ju kërkohet dhe të pritet që ata të jenë të gatshëm të kontribuojnë për partitë politike.

**Financimi i partive politike dhe kandidatëve**

*Financimi vjetor*

Financimi vjetor i partive politike në Shqipëri rregullohet përmes këtyre dispozitave ligjore:

a) Neni 9, paragrafi 3 në Kushtetutën e Shqipërisë citon se “*Burimet financiare të partive, si dhe shpenzimet e tyre bëhen kurdoherë publike*”.

b) Financimi i aktivitetit vjetor të partive politike rregullohet me ligjin nr. 8580 datë 17.2.2000 “Për Partitë Politike”, të ndryshuar. Dispozitat e tij rregullojnë financimin e partivepolitike nga burimet financiare e materiale, publike e private, të cilat nuk përfshihen në Kodin Zgjedhor. Ligji përcakton kompetencat e kontrollit të financave nga KQZ, rregullat e auditimit dhe përgatitjes së raporteve të rregullta financiare, sanksione për shkeljet dhe mos deklarimin e dhuruesve apo shumave të dhurimit.

*Limitet mbi financimet private*

Ligji “Për Partitë Politike”, nga njëra anë, përmes Nenit 21 të tij, i ndalon partitë politike të përfitojnë dhurime financiare e materiale nga qeveri, entitete publike ose private të huaja. Nga ana tjetër, ky Nen lejon dhuratat ose ndihmat që vijnë nga parti apo unione ndërkombëtare partiake, organizata apo fondacione politike, shqiptare dhe të huaja, individë, person fizik apo juridik shqiptar.

Ligji citon se dhurimi i fondeve jopublike, me vlerë më të madhe se 100,000 Lekë (afërsisht 720 Euro), duhet të bëhet vetëm në një llogari të posaçme, të hapur në një bankë nga partia politike. Gjithashtu, ndalon përfitimin e fondeve jopublike, kryer nga subjekte që nuk deklarojnë identitetin e tyre apo identiteti i të cilave është i papërcaktuar qartë nga partia politike përfituese e fondit jopublik.

Dhënia e fondeve ndalohet nga një person juridik apo çdo aksionar i tij në rast se ndodhet në një nga kushtet e mëposhtme:

a) Ka përfituar fonde publike, kontrata publike apo koncesione në 2 vitet e fundit me vlerë mbi 10 000 000 Lekë ;

b) Ushtron veprimtari në fushën e medias;

c) Ka qenë partner me fonde publike në projekte të ndryshme;

d) Ka detyrime monetare ndaj Buxhetit të Shtetit ose ndaj çdo institucioni publik.

Ky detyrim nuk zbatohet nëse aksionari i zotëron këto aksione si rezultat i ofertës

publike.

*Ndihmat publike*

Ligji “Për Partitë Politike”citon se cdo vit në Buxhetin e Shtetit përcaktohet një fond që shërben si ndihmë financiare publike për kryerjen e veprimtarisë vjetore të partive politike.

Ndihma financiare e parashikuar në Buxhetin e Shtetit në vitet jozgjedhore, si rregull, nuk mund të jetë më e vogël se ndihma e parashikuar në vitin paraardhës.

Partive parlamentare u mundësohet një ndërtesë për zyrat e tyre qëndrore dhe lokale. Kjo mundësi u jepet edhe partive politike, mesatarja e votave të të cilave ka qenë më e madhe se 1 % në rang kombëtar në tre zgjedhjet e fundit parlamentare. Kur nuk ka ndërtesa të lira përkëtë qëllim, shteti merr përsipër pagesën e qirasë së selisë qendrore dhe të zyrave vendore të partisë politike.

*Kontrolli shtetëror*

Komisioni Qendror i Zgjedhjeve është organi përgjegjës për monitorimin dhe mbikëqyrjen e financimit të partive politike dhe fushatave zgjedhore.Përpara tij, një pjesë të këtyre kompetenca i kishte Kontrolli i Lartë i Shtetit por Neni që përcaktonte këto kompetenca u shfuqizua përmes vendimit nr.33 datë 9.5.2011 të Gjykatës Kushtetuese.

Kompetencat e KQZ përcaktohen në Nenin 15/2 të *Ligjit nr.8580 datë 17.2.2000 “Për Partitë Politike” – ndryshuar me Ligjin nr.9542 datë 2.2.2006 dhe me Ligjin nr. 10 374 datë 10.2.2011* si vijon:

a) Harton dhe miraton rregullat për raportimin e financimit, për monitorimin, mbikëqyrjen dhe auditimin financiar të partive politike, si dhe për formatet e

standardizuara për raportimin financiar vjetor ;

b) Miraton formatin e regjistrit të posaçëm të fondeve jopublike të partive politike, si dhe formatin për formën dhe përmbajtjen e deklaratës së dhurimit të fondeve

jopublike ;

c) Mban listën e ekspertëve kontabël të licencuar dhe i cakton me short ata për auditimin e fondeve dhe të shpenzimeve të partive politike ;

d) Monitoron, mbikëqyr dhe auditon financimin e partive politike, nëpërmjet kontrollit të dokumentacionit financiar e të llogarive kontabël të partive politike, të subjekteve të lidhura, drejtpërdrejt ose tërthorazi, me partitë politike apo që ndodhen nën kontrollin e tyre;

e) Vendos sanksione kur konstaton shkelje të dispozitave të këtij ligji ;

f) Harton programe ndërgjegjësuese dhe organizon trajnime për financimin e partive politike dhe të subjekteve të përfshira në këtë proces, sipas dispozitave të këtij ligji ;

g) Përcakton masën e fondit publik që përfiton çdo parti politike në formën e ndihmës financiare vjetore, në përputhje me këtë ligj;

h) Nxjerr akte nënligjore në bazë dhe për zbatimin e dispozitave të këtij ligji.

Ligji “Për Partitë Politike” i detyron partitë politike në Shqipëri të mbajnë librat e

kontabilitetit të brendshëm dhe të raportojnë mbi asetet që disponojnë, të ardhurat dhe shpenzimet. Partitë duhet të dorëzojnë raportet financiare një herë në vit pranë KomisionitQendror të Zgjedhjeve (KQZ), së bashku me raportin e auditimit të përgatitur ngakontabilistë të certifikuar sipas përshkrimit përkatës në ligj.

Raportet financiare vjetore përgatiten, nënshkruhen dhe dorëzohen nga personi përgjegjës për financat në partinë politike apo personi i zgjedhur sipas përcaktimit në Statutin e partisë.Në rastet e vitit elektoral, raporti financiar vjetor i partisë duhet të dorëzohet së bashku me raportin financiar të fushatës elektorale.Raporti financiar vjetor, raporti i auditimit dhe raporti i KQZ duhet të publikohen në faqen zyrtare të internetit të KQZ jomë vonë se 30 ditë nga data e dorëzimit të tyre pranë KQZ.

Dispozitat ligjore në fuqi nuk mundësojnë rregullime të detajuara nëse regjistrat financiarë duhet të mbahen për një afat kohor të parashikuar.

Partitë politike në Shqipëri nuk i publikojnë vetë informacionet financiare as për publikun e gjerë, as për anëtarët e tyre.I vetmi informacion është ai i mundësuar nga Komisioni Qendror i Zgjedhjeve dhe i publikuar në faqen zyrtare të internetit të KQZ.

Në faqet zyrtare të internetit të partive politike në Shqipëri nuk ekziston asnjë informacion i vlefshëm lidhur me financimet e partisë.Anëtarët e partive e konsiderojnë të vështirë sigurimin e informacionit mbi fondet e përfituara dhe të shpenzuara nga partia e tyre.Partitë politike në Shqipëri kanë një mungesë të theksuar të transparencës së brendshme në lidhje me financat dhe donacionet.

Neni 23/4 i Ligjit “Për Partitë Politike” mundëson në përgjithësi një kornizë të mirë për parandalimin e shkeljeve financiare nga ana e partive apo mospërputhjen me rregullat. Sanksionet përmbajnë rregulla adekuate, por megjithatë duhen mundësuar përcaktime më të qarta për raste specifike me qëllim që të mos krijohen hapësira për boshllëqe në praktikë.

Ligji parashikon sanksione si vijon:

􀀀 Shkelja e dispozitave për financimin e partive politike nga ana e personit përgjegjës për financat në partinë politike apo e personit përgjegjës sipas statutit të saj dënohet me gjobë nga 50,000 deri në 100,000 Lekë.

􀀀 Shkelja e detyrimit për bashkëpunim me ekspertin kontabël të licencuar, të caktuar nga Komisioni Qendror i Zgjedhjeve, nga ana e partisë politike, dënohet me gjobë nga 1,000,000 deri në 2,000,000 Lekë.

􀀀 Refuzimi për të bërë transparente burimet e financimit të partisë politike apo për të lejuar ushtrimin e kontrollit nga ana e ekspertit kontabël të licencuar nga Komisioni Qendror i Zgjedhjeve, dënohet me gjobë nga 2,000,000 deri në 5,000,000 Lekë.ose/dhe me pezullimin deri në 5 vjet të financimit publik për partinë politike.

􀀀 Shkelja e afatit të dorëzimit të raportit financiar në kohën e duhur apo paraqitja e raporteve në shkelje të formateve të standardizuara, të miratuara nga Komisioni Qendror i Zgjedhjeve, dënohet me gjobë nga 50,000 deri në 100,000 Lekë.

􀀀 Fondet jopublike të përfituara nga partia politike, kur identiteti i dhuruesit nuk njihet apo nuk është i përcaktuar qartë, kalojnë për llogari të Komisionit Qendror tëZgjedhjeve.

􀀀 Pranimi i fondeve jopublike, me vlerë më të madhe se 100,000 Lekë dhe kurtransaksioni nuk është kryer nëpërmjet llogarisë bankare dënohet me gjobë në masën 30 % të shumës së dhuruar.

Komisioni Qendror i Zgjedhjeve është organi përgjegjës për monitorimin dhe mbikëqyrjen e financimit të partive dhe fushatave zgjedhore. KQZ përzgjedh listën e ekspertëve kontabël të licencuar dhe i cakton me short ata për auditimin e fondeve dhe të shpenzimeve të partive politike, si dhe mbikëqyr financimin e partive politike, nëpërmjet kontrollit tëdokumentacionit financiar e të llogarive kontabël të partive politike. KQZ vendos sanksione kur konstaton shkelje të ligjit dhe përcakton masën e fondit publik që përfiton çdo parti politike në formën e ndihmës financiare vjetore.Ky institucion është gjithashtu përgjegjës për organizimin e programeve ndërgjegjësuese dhe trajnimeve për financimin e partive politike dhe të subjekteve të përfshira në këtë proces, sipas dispozitave të këtij ligji.

*Financimi i fushatave zgjedhore*

Partitë politike pjesëmarrëse në zgjedhje dhe që kanë marrë jo më pak se 0,5 për qind të votave në shkallë vendi, përfitojnë fonde nga Buxheti i Shtetit, në bazë të numrit të votave që secila parti ka marrë në ato zgjedhje.Fondi përcaktohet me vendim të Kuvendit dhe përbën zë më vete në Buxhetin e Shtetit.Ky fond nuk mund të jetë më pak sesa totali i shumave të shpërndara partive politike në zgjedhjet pararendëse.

KQZ-ja, përcakton me vendim vlerën në para të një vote të vlefshme, duke pjesëtuar fondin e përgjithshëm të miratuar, me numrin e përgjithshëm të votave të vlefshme të grumbulluara nga partitë politike pjesëmarrëse në zgjedhjet e radhës, që kanë fituar jo më pak se 0,5 për qind të votave të vlefshme në shkallë vendi. Për zgjedhjet e organeve të qeverisjes vendore llogaritja bëhet mbi bazën e votave të marra për këshillat vendorë në shkallë vendi.KQZ-ja përllogarit shumën që i takon secilës parti, duke shumëzuar vlerën në para të një vote të vlefshme me numrin e votave të vlefshme që ka marrë secila parti në zgjedhjet e radhës.

Burimet e financimit të fushatës për subjektet zgjedhore janë:

a) fondet e dhëna paradhënie nga Buxheti i Shtetit për partitë politike të regjistruara si subjekte zgjedhore;

b) të ardhurat e vetë subjektit zgjedhor të krijuara sipas ligjit;

c) dhuratat në vlerë monetare, natyrë ose shërbime të dhëna;

ç) kreditë e marra nga partitë politike sipas ligjit.

Me përjashtim të rasteve të parashikuara me ligj, nuk mund të përdoren ose të vihen në mbështetje të kandidatëve, të partive politike ose të koalicioneve në zgjedhje burime të organeve apo enteve publike në nivel qendror ose vendor, apo çdo lloj enti tjetër ku shteti zotëron kapitale apo kuota ose/dhe emëron shumicën e organit mbikëqyrës apo organit administrues të entit, pavarësisht nga burimi i kapitalit ose pronësia.

“Burime” quhen asetet e luajtshme dhe të paluajtshme si dhe çdo burim njerëzor i institucionit. Me përdorim të “burimeve njerëzore” kuptohet përdorimi i detyruar në fushatë zgjedhore i administratës së institucionit brenda orarit të punës për qëllime zgjedhore, si dhe përdorimi i detyruar dhe i organizuar brenda orarit mësimor i nxënësve të sistemit shkollor parauniversitar në fushatë zgjedhore.

Gjatë fushatës zgjedhore ndalohet marrja në punë, pushimi nga puna, lirimi, lëvizja dhe transferimi në detyrë në institucionet apo entet publike, me përjashtim të rasteve të përligjura. Konsiderohen raste të përligjura rastet kur lëvizja apo lirimi nga puna vjen si rrjedhojë e shkeljeve, sipas legjislacionit përkatës, ose marrja në punë bëhet brenda strukturës dhe organikës në fuqi përpara fushatës zgjedhore nga institucioni apo enti publik në përmbushje të misionit të tij. Bëjnë përjashtim rastet e emergjencave për shkak të ngjarjeve të paparashikuara që diktojnë marrjen në punë.

Subjektet zgjedhore mund të marrin fonde, për qëllime të fushatës së tyre zgjedhore, vetëm nga persona fizikë ose juridikë vendas.

Shuma që çdo person fizik ose juridik mund t’i japë një subjekti zgjedhor nuk mund të jetë më e madhe se 1 milion lekë ose kundërvlefta në sende ose shërbime.

Ndalohet dhënia e fondeve nga një person juridik apo çdo aksionar i tij, nëse ndodhet në një nga kushtet e mëposhtme:

a) ka përfituar fonde publike, kontrata publike apo koncesione në 2 vitet e fundit me vlerë mbi 10 milionë lekë;

b) ushtron veprimtari në fushën e medias;

c) ka qenë partner me fonde publike në projekte të ndryshme;

ç) ka detyrime monetare ndaj Buxhetit të Shtetit ose ndaj çdo institucioni publik. Ky detyrim nuk zbatohet nëse aksionari i zotëron këto aksione si rezultat i ofertës publike.

Çdo subjekt zgjedhor duhet të regjistrojë në një regjistër të posaçëm, miratuar si model me vendim të KQZ-së, shumën e fondeve të përfituara për çdo person fizik ose juridik, si dhe të dhëna të tjera që lidhen me identifikimin e qartë të dhuruesit. Në çastin e dhurimit, dhuruesi nënshkruan një deklaratë, ku zotohet se ai nuk ndodhet në një nga rrethanat e ndaluese tëKoditZgjedhor dhe mban përgjegjësi personale për deklarim të rremë.

Dhurimi i fondeve jopublike me vlerë më të madhe se 100 mijë lekë duhet të bëhet vetëm në një llogari të posaçme të hapur në një bankë nga subjekti zgjedhor. Përgjegjësi i financës së subjektit zgjedhor, jo më vonë se tre ditë nga fillimi i fushatës zgjedhore, deklaron numrin e llogarisë bankare të hapur për këtë qëllim.Numri i llogarisë bankare për çdo subjekt politik publikohet në faqen zyrtare të KQZ-së.

Shpenzimi total që mund të kryejë një parti politike, përfshirë edhe kandidatët e tyre, për një fushatë zgjedhore nuk duhet të kalojë 10-fishin e shumës më të madhe që një subjekt zgjedhor ka marrë nga fondet publike, sipas KoditZgjedhor.

Jo më vonë se 5 ditë pas shpalljes së rezultatit përfundimtar të zgjedhjeve për çdo parti politike të regjistruar si subjekt zgjedhor, KQZ-ja emëron me short një apo më shumë ekspertë kontabël të licencuar për auditimin e fondeve të përfituara dhe të shpenzuara për fushatën zgjedhore.

Subjektet zgjedhore të përcaktuara në pikën 1 të këtij neni duhet të vënë në dispozicion të auditit të emëruar nga KQZ-ja çdo informacion, dokumente apo të dhëna që kanë të bëjnë me financimin dhe shpenzimet e fushatës zgjedhore

KQZ-ja publikon raportet e auditimit për subjektet zgjedhore jo më vonë se 30 ditë nga data e paraqitjes së raportit ose, sipas rastit, nga data e mbylljes së verifikimeve përkatëse. Emri i personave që dhurojnë shuma jo më pak se 100 mijë lekë, si dhe vlera përkatëse publikohen bashkë me raportin.

KQZ-ja përzgjedh me konkurrim një listë të ekspertëve kontabël të licencuar në fillim të vitit zgjedhor. Lista duhet të përmbajë të paktën 20 ekspertë, të cilët e ushtrojnë këtë profesion në 5 vitet e fundit.Procedurat, kriteret e përzgjedhjes së listës paraprake dhe emërimit të tyre përcaktohen me udhëzim të KQZ-së. Në çdo rast një auditor nuk mund të auditojë të njëjtin subjekt zgjedhor për dy zgjedhje radhazi.

Ligji nr. 119/2014 “Për të drejtën e informimit**”**

1. “Autoritet publik”:  
a) është çdo organ administrativ i parashikuar në legjislacionin në fuqi për procedurat administrative, organet ligjvënëse, gjyqësore dhe ato të prokurorisë së çdo niveli, organet e njësive të qeverisjes vendore të çdo niveli, organet shtetërore dhe entet publike, të krijuara me Kushtetutë ose me ligj;

b) janë shoqëritë tregtare ku:  
i) shteti zotëron shumicën e aksioneve; ii) ushtrohen funksione publike, sipas parashikimit të shkronjës “c” të kësaj pike;

c) çdo person fizik ose juridik, të cilit i është dhënë me ligj, akt nënligjor ose çdo lloj forme tjetër, të parashikuar nga legjislacioni në fuqi, e drejta e ushtrimit të funksioneve publike.

2. “Informacion publik” është çdo e dhënë e regjistruar në çfarëdo lloj forme dhe formati, gjatë ushtrimit të funksionit publik, pavarësisht nëse është përpiluar ose jo nga autoriteti publik.

Kërkesa për informim bëhet me shkrim dhe dërgohet dorazi, me postë ose me postë elektronike, duke paraqitur saktë identitetin e kërkuesit dhe nënshkrimin e tij.

Çdo person, kur çmon se i janë shkelur të drejtat e parashikuara nga ky ligj, ka të drejtë të ankohet në rrugë administrative pranë Komisionerit për të Drejtën e Informimit dhe Mbrojtjen e të Dhënave Personale.

Ankimi administrativ pranë Komisionerit për të Drejtën e Informimit dhe Mbrojtjen e të Dhënave Personale bëhet brenda 30 ditëve pune nga dita kur:

a) ankuesi ka marrë njoftim për refuzimin e informacionit;  
b) ka kaluar afati i parashikuar në këtë ligj për dhënien e informacionit.

Me marrjen e ankesës, Komisioneri për të Drejtën e Informimit dhe Mbrojtjen e të Dhënave Personale ia kalon atë strukturës që merret me të drejtën e informimit, e cila verifikon faktet dhe bazën ligjore të ankesës. Për këtë qëllim, ai mund t’u kërkojë ankuesit dhe autoritetit publik, kundër të cilit është bërë ankesa, të paraqesin parashtrime me shkrim, si dhe të informohet nga çdo person dhe burim tjetër. Kur e sheh të nevojshme, komisioneri zhvillon një seancë dëgjimore publike me pjesëmarrjen e palëve.

Komisioneri për të Drejtën e Informimit dhe Mbrojtjen e të Dhënave Personale merr vendim për ankesën brenda 15 ditëve pune nga dita kur është dorëzuar ankimi.

Komisioneri për të Drejtën e Informimit dhe Mbrojtjen e të Dhënave Personale vendos:

a) mospranimin e ankesës kur:  
i) ka kaluar afati i parashikuar në pikën 2 të këtij neni;  
ii) ankimi nuk paraqitet në formë shkresore;  
iii) nuk tregohet emri dhe adresa e ankuesit;  
b) pranimin e ankesës dhe urdhërimin e autoritetit publik për të dhënë informacionin e kërkuar, në mënyrë të plotë ose të pjesshme;  
c) rrëzimin e ankesës, pjesërisht ose tërësisht;  
ç) afatin, brenda të cilit autoriteti publik duhet të zbatojë urdhrin.

Në qoftë se Komisioneri për të Drejtën e Informimit dhe Mbrojtjen e të Dhënave Personale nuk merr vendim përpara mbarimit të afatit ankuesit i lind e drejta për t’iu drejtuar gjykatës.

RAST PRAKTIK

Zonja L është drejtuesja ekzekutive e shoqërisë “JETA”, organizatë joqeveritare që ka nëfokus të saj ndërgjegjësimin dhe ndalimin e abortit në Shqipëri dhe për këtë gjë kërkon ndryshimet ligjore.

Partitë politike në vend nuk kanë qëndrim të shpallur për këtë cështje dhe për pasojë ju ka lejuar anëratëve të tyre të gjykojnë personalisht për një cështje të tillë.

Data 31 maj është shaplllur datë e zgjedhjeve parlamentare dhe Zonja L, 5 ditë para kësaj date shpërndau 50 000 mijë fletëplosje ku jepte informacion për OJF-në dhe qëllimet e saj.

Në faqen e parë kishte vendosurfotografinë e saj së bashku me pesë kandidatët e Partisë A në Qarkun e Gjirokastrës. Kjo fotografi ishtebërë në një takim që ajo kishte pasur me të gjithë kandidatët e Qarkut të Gjirokastrës që garonin për partinë A, me pëlqimin dhe dijeninë e tyre të plotë.

Për ta bërë tërhqëse fletëpalosjen ajo në fotografinë e përbashkët kishtë vendosur mbishkrimin: **“Zgjedhja e duhur“.**

Këto fletëpalosje ishin shpërndarë kryesisht në Qarkun e Gjirokastrës.

Me përfundimin e fushatës zgjedhore dhe rezultati të zgjedhjeve, partia B paraqet ankesë në KQZ-së se Partia A, duke deklaruar se shpenzimet në kufirin maksimal ligjor të lejuar, duhet t’i shtohet edhe financimi i 50 000 mijë fletëplosjeve me një vlerë minimale 1 euro /copa dmth 50 000 euro.Për këtë shkak duke qënë se me këtë shumëështë shkelur detyrimi ligjor, KQZ-ja duhet të ndërshkojë administrativisht sipas ligjit zgjedhor Partinë A.

Si duhet të veprojë KQZ-ja?